Ահազանգող մեքենավարները սպասում են ընկերության առաջին դեմքերի հետ հանդիպմանը՝ նշելով, որ չեն աշխատի, մինչեւ իրենց գումարները չվճարվեն. «Մենք չենք պահանջում աշխատավարձի բարձրացում, մենք միայն մեր աշխատածն ենք պահանջում: Ամբողջ օրը մրի ու կեղտի մեջ ենք ու այսպե՞ս են փոխհատուցում: Մեր ղեկավարների հետ չենք էլ ուզում բանակցել, քանի որ եկան, ասացին, աշխատեք, հաջորդ ամիս լավ կլինի, բայց էս վերջերս շատ են մեզ խաբել, էլ չենք հավատում: 240-250 000 դրամի փոխարեն այս ամիս ստացել ենք 190-200 000 դրամ»: